**Sinteza propunerilor de modificare și completare**

**a Legii finanțelor publice și responsabilității bugetar-fiscale nr.181/2014**

| **Denumirea legii, numărul și conținutul articolelor, care se propun spre modificare sau completare** | **Propunerile de modificare și completare** | **Expunere explicită a motivelor și argumentarea propunerilor de modificare și completare** | **Intrarea în vigoare a propunerilor de modificare și completare** |
| --- | --- | --- | --- |
| **1** | **2** | **3** | **4** |
|  | **Art.1. Legea finanțelor publice și responsabilității bugetar–fiscale nr.181 din 25 iulie 2014** (Monitorul Oficial al Republicii Moldova, 2014, nr.223-230 art.519 ),cu modificările și completările ulterioare, se modifică și se completează după cum urmează: |  |  |
| **Articolul 1.** Obiectul legii  (1) Prezenta lege determină cadrul juridic general în domeniul finanţelor publice, în special:  a) stabileşte principiile şi regulile bugetar-fiscale;  b) determină componentele bugetului public naţional şi reglementează relaţiile interbugetare;  c) reglementează calendarul bugetar şi procedurile generale privind procesul bugetar;  d) delimitează competenţele şi responsabilităţile în domeniul finanţelor publice.  (2) Actele legislative ce reglementează domenii specifice şi/sau activitatea unor autorităţi/instituţii bugetare, nu vor cuprinde prevederi ce ţin de elaborarea, aprobarea şi executarea bugetelor, precum şi alte proceduri aferente procesului bugetar, acestea fiind obiectul exclusiv al prezentei legi. | 1. Articolul 1 se completează cu alineatul (3) cu următorul cuprins:  „(3) Prevederile alineatului (2) din prezentul articolul în partea ce se referă la aprobarea bugetelor nu se aplică pentru autoritățile bugetare independente.”. | Modificarea se propune în scopul conformării prevederilor Constituției în partea ce se referă la aprobarea bugetelor Parlamentului, Aparatului Președintelui, instanțiilor judecătorești, precum și asigurării independenței financiare ale autorităților independente finanțate de la bugetul de stat și implementării recomandărilor Curții de Conturi, adoptate prin Hotărîrea Parlamentului nr.234/2017 (Consiliul Coordonator al Audiovizualului, Centrul Național pentru Protecția Datelor cu Caracter Personal, Centrul Național Anticorupție, Consiliul Concurenței, Comisa Națională de Integritate, Comisia Electorală Centrală, Consiliul pentru prevenirea și eliminarea discriminării și asigurarea egalității, Oficiul Avocatului Poporului etc). | La data publicării |
| **Articolul 3.** Noţiuni de bază  În sensul prezentei legi, se definesc următoarele noţiuni:  *autoritate/instituţie bugetară –* entitate de drept public care, conform actelor de constituire, este finanţată de la bugetele componente ale bugetului public naţional; | 2. Articolul 3, după noțiunea „*autoritate/instituţie bugetară”* se completează cunoțiunea *autoritate bugetară independentă* cu următorul cuprins:  „*autoritate bugetară independentă* – autoritate publică, bugetul căreia,în condițiile legii care reglementează activitatea acesteia, se aprobă de către Parlament separat și ulterior se include în bugetul de stat;”. | Modificarea are drept scop aducerea în concordanță cu propunerea la art.1. | La data publicării |
| **Articolul 4.** Finanţele publice  (1) Finanţele publice cuprind totalitatea resurselor financiare acumulate în numele statului şi distribuite de către stat pentru îndeplinirea funcţiilor şi sarcinilor sale.  (2) În funcţie de nivelul de administrare, finanţele publice se împart în finanţe administrate de Guvern şi finanţe administrate de autorităţile administraţiei publice locale.  (3) Autorităţile publice centrale şi locale asigură gestionarea finanţelor publice în conformitate cu principiile bunei guvernări stabilite prin Legea privind controlul financiar public intern. | 3. Articolul 4 se completează cu alineatul (4) cu următorul cuprins:  „(4) În cazul emiterii de către Curtea de Conturi a opiniei contrare sau în cazul refuzului auditorului public extern de a emite opinie asupra situaţiei financiare, conducătorul autorității/instituției bugetare/autorității bugetare independente poartă răspundere conform legislației în vigoare.” | Modificarea reiese din prevederile art.3 al Hotărîrii Parlamentului nr.234 din 16.11.2017 | La data publicării |
| **Articolul 18.** Rolul Parlamentului  În domeniul finanţelor publice, Parlamentul are următoarele competenţe şi responsabilităţi de bază:  a) adoptă acte legislative în domeniul finanţelor publice;  b) adoptă legea privind limitele macrobugetare pe termen mediu şi, după caz, modificările şi completările la legislaţie ce rezultă din politica bugetar-fiscală;  c) adoptă legile bugetare anuale şi legile privind modificarea bugetelor;  d) examinează raportul semianual privind executarea bugetului public naţional şi a componentelor acestuia;  e) aprobă rapoartele anuale privind executarea bugetului de stat, a bugetului asigurărilor sociale de stat şi a fondurilor asigurării obligatorii de asistenţă medicală. | 4. La articolul 18 litera b), cuvintele „legea privind limitele macrobugetare pe termen mediu şi” se exclude. | Modificarea are drept scop aducerea în concordanță cu propunerea la art.49. | La data publicării |
| **Articolul 19.** Rolul Guvernului  În domeniul finanţelor publice, Guvernul are următoarele competenţe şi responsabilităţi de bază:  a) exercită conducerea generală a activităţii executive în domeniul gestionării finanţelor publice, în conformitate cu principiile şi regulile stabilite de prezenta lege;  b) asigură durabilitatea programului de guvernare şi a altor documente de politici din punct de vedere bugetar-fiscal;  c) asigură administrarea datoriei de stat şi monitorizarea datoriei sectorului public;  d) aprobă cadrul bugetar pe termen mediu şi prezintă Parlamentului proiectul legii privind limitele macrobugetare pe termen mediu; | 5. La articolul 19 litera d), „şi prezintă Parlamentului proiectul legii privind limitele macrobugetare pe termen mediu”. | Modificarea are drept scop aducerea în concordanță cu propunerea la art.49. | La data publicării |
| **Articolul 20.** Rolul Ministerului Finanţelor  (1) Ministerul Finanţelor este autoritatea publică centrală în domeniul finanţelor publice şi are următoarele competenţe şi responsabilităţi de bază:  a) stabileşte activităţile intermediare ale calendarului bugetar şi monitorizează implementarea acestuia, precum şi asigură coordonarea generală a procesului bugetar;  b) elaborează şi asigură implementarea politicii bugetar-fiscale în conformitate cu principiile şi regulile bugetar-fiscale stabilite de prezenta lege;  c) elaborează şi prezintă Guvernului spre aprobare cadrul bugetar pe termen mediu şi proiectul legii privind limitele macrobugetare pe termen mediu; | 6. La articolul 20 alineatul (1) litera c), cuvintele „şi proiectul legii privind limitele macrobugetare pe termen mediu” se exclud. | Modificarea are drept scop aducerea în concordanță cu propunerea la art.49. | La data publicării |
| **Articolul 21.** Rolul autorităţilor publice centrale  (1) În domeniul finanţelor publice, autorităţile publice centrale au următoarele competenţe şi responsabilităţi de bază:  j) monitorizează activitatea instituţiilor publice la autogestiune pentru care au calitatea de fondator, precum şi a întreprinderilor de stat şi a societăţilor comerciale cu capital integral sau majoritar de stat care activează în domeniul de competenţă; | 7. La articolul 21 alineatul (1) litera j), cuvintele „monitorizează activitatea” se substituie cu cuvintele „asigură supravegherea activităţii şi eficienţa utilizării patrimoniului” | Modificarea are drept scop aducerea în concordanță cu prevederile art.76 alin.(2) din Legea nr.181/2014. | La data publicării |
| **Articolul 35.** Relaţiile între bugetul de stat şi bugetele locale  (1) Relaţiile între bugetul de stat şi bugetele locale se realizează prin:  a) transferuri cu destinaţie generală;  b) transferuri cu destinaţie specială.  (2) Mecanismul, criteriile şi modul de stabilire a transferurilor interbugetare se reglementează de legislaţia privind finanţele publice locale şi de alte acte normative. | 8. Articolul 35 se completează cu alineatul (3) cu următorul cuprins:  “(3) Transferurile cu destinație specială, utilizate contrar destinației, se virează pînă la finele anului bugetar, în mărimea sumei respective, la bugetul de stat. În cazul în care, suma transferurilor utilizate contrar destinației, constatată în urma controalelor efectuate de către organele abilitate, nu este virată la bugetul de stat, aceasta se restabilește în mod incontestabil prin intermediul relațiilor interbugetare.” | Deși reglementări similare se regăsesc actualmente în Legea finanțelor publice locale nr.397/2003, se consideră necesar de completat cu astfel de prevederi și Legea 181/2014, care este legea cadru în domeniul bugetului.  Completarea dată va avea ca efect îmbunătățirea și consolidarea managementului financiar la nivel local, precum și responsabilizarea APL pentru utilizarea conformă a mijloacelor alocate cu destinație specială (cu titlu condiționat).  De asemenea, restituirea sumelor utilizate contrar destinației este o practică aplicată pe larg în alte țări din vecinătate (România, Ucraina, Rusia, Belarusi, etc.). | La data publicării |
| **Articolul 47.** Calendarul bugetar  (1) La nivel central, principalele activităţi şi termene-limită ale calendarului bugetar sînt:  a) Guvernul aprobă cadrul bugetar pe termen mediu şi prezintă Parlamentului proiectul legii privind limitele macrobugetare pe termen mediu şi, în caz de necesitate, proiectul legii pentru modificarea unor acte legislative – pînă la 1 iunie; | 9. Articolul 47, alineatul (1):  la litera a), cuvintele „proiectul legii privind limitele macrobugetare pe termen mediu şi” se exclud; | Prevederile legale propuse spre modificare urmau să fie implementate începînd cu ciclul bugetar pe anii 2017-2019.  Aprobarea de către Parlament a limitelor macrobugetare pe termen mediu a avut drept scop sporirea rolului CBTM în procesul bugetar, ca instrument de fundamentare a proiectelor bugetelor anuale, și asigurarea disciplinei financiare generale și stabilității bugetului pe termen mediu.  Deși, aprobarea țintelor macro-bugetare de către Parlament anterior sau concomitent cu legea bugetară anuală reprezintă o practică aplicată de mai multe țări UE (România, Lituania, Slovacia, Suedia, etc.), experiența internațională demonstrează că aceasta nu are un impact semnificativ asupra procesului bugetar, ci se bazează mai mult pe practici operaționale și administrative solide și mai puțin pe aprobarea cadrului fiscal prin lege.  Mai mult, adoptarea cadrului macro-bugetar de către Parlament, ca o etapă nouă în procesul bugetar, implică un strat suplimentar de birocrație la formularea bugetului anual, care ar putea crea blocaje pentru procesul bugetar în Moldova, care și așa este stânjenit de o serie de alte rigidități.  Prevederile articolului 48, în fond, dublează (înăspresc) prevederile art. 15 din Legea nr.181/2014, care stabilește regulile fiscale (limita soldului bugetar), - o practică ce se consideră prematură pentru procesul bugetar în Moldova. | La data publicării |
| b) Parlamentul adoptă legea privind limitele macrobugetare pe termen mediu şi, după caz, modificări şi completări la legislaţie ce rezultă din politica bugetar-fiscală pe anul următor – pînă la 15 iulie; | la litera b), cuvintele „legea privind limitele macrobugetare pe termen mediu şi” se exclud; | La data publicării |
|  | se completează cu litera b1) cu următorul cuprins:  „b1) Parlamentul trimite la Guvern bugetele autorităților bugetare independente aprobate pentru includerea în bugetul de stat pentru anul bugetar următor.”; | Modificarea are drept scop aducerea în concordanță cu propunerea la art.1. | La data publicării |
| c) Guvernul prezintă Parlamentului raportul semianual privind executarea bugetului public naţional şi a componentelor acestuia pe anul bugetar în curs – pînă la 15 august; | la litera c), cuvintele „pînă la 15 august” se substituie cu cuvintele „până la 15 septembrie”. | Modificarea propusă la art.47 alin.(1) lit.c) presupune extinderea termenului de prezentare Parlamentului a raportului semianual privind executarea bugetului public naţional şi a componentelor acestuia pe anul bugetar în curs – până la 15 septembrie, și se argumentează prin necesitatea oferirii timpului suplimentar pentru întocmirea calitativă a raportului, dat fiind, că raportul semianual implică o analiză amplă și complexă a executării bugetului și a factorilor de risc, care ar putea afecta executarea bugetului anual.  Modificarea în cauză este și în concordanță cu Codul FMI privind transparența fiscală și cu normele Metodologiei privind sondajul bugetelor deschise, care prevăd limita de 3 luni după perioada gestionară. | La data publicării |
| **Articolul 48.** Cadrul bugetar pe termen mediu  (1) Anual, în conformitate cu calendarul bugetar, Guvernul aprobă cadrul bugetar pe termen mediu şi îl prezintă spre informare Parlamentului.  (2) Cadrul bugetar pe termen mediu se elaborează de către Ministerul Finanţelor, în comun cu alte autorităţi publice responsabile, în conformitate cu principiile şi regulile bugetar-fiscale stabilite de prezenta lege. | 10. Articolul 48: |  |  |
| (3) Cadrul bugetar pe termen mediu cuprinde:  a) cadrul macroeconomic;  b) politica bugetar-fiscală;  c) cadrul macrobugetar;  d) cadrul de cheltuieli.  (4) Cadrul macroeconomic conţine informaţii privind evoluţia principalilor indicatori macroeconomici care au implicaţii asupra bugetului.  (5) Politica bugetar-fiscală include:  a) politica de venituri, inclusiv modificări ale impozitelor şi taxelor, precum şi politici privind administrarea veniturilor;  b) politica de cheltuieli, inclusiv priorităţile stabilite în baza documentelor de planificare strategică;  c) politica în domeniul datoriei de stat şi al datoriei unităţilor administrativ-teritoriale;  d) analiza riscurilor bugetar-fiscale ce pot avea efect substanţial asupra situaţiei bugetar-fiscale.  (6) Cadrul macrobugetar, exprimat în valoare nominală şi ca pondere în produsul intern brut, cuprinde:  a) veniturile şi cheltuielile totale ale bugetului public naţional şi pe componentele acestuia;  b) cheltuielile de personal ale bugetului public naţional şi pe componentele acestuia;  c) soldul primar al bugetului public naţional;  d) soldul bugetului public naţional şi al componentelor acestuia;  e) soldul datoriei de stat şi al datoriei unităţilor administrativ-teritoriale, inclusiv interne şi externe;  f) soldul garanţiilor de stat şi al garanţiilor unităţilor administrativ-teritoriale. |  |  |  |
| (7) Cadrul de cheltuieli conţine:  a) limitele sectoriale de cheltuieli ale bugetului public naţional şi pe componentele acestuia, inclusiv transferurile interbugetare;  b) limitele de cheltuieli ale bugetului de stat repartizate pe autorităţi publice centrale.  (8) Cadrul bugetar pe termen mediu poate conţine şi alte informaţii pe care Ministerul Finanţelor le consideră importante pentru reflectare în acest document.  (9) Informaţia prezentată în cadrul bugetar pe termen mediu reflectă rezultatele ultimilor doi ani bugetari, rezultatele estimate pentru anul bugetar curent, precum şi prognozele pentru trei ani ulteriori. | alineatul (7) va avea următorul cuprins:  „(7) Cadrul de cheltuieli cuprinde limitele sectoriale de cheltuieli ale bugetului public naţional şi pe componentele acestuia, inclusiv transferurile interbugetare.” | Întru cît strategiile sectoriale se elaborează de către ministerele lider pe domenii/sectoare la etapa CBTM, acestora le sînt repartizate doar limitele sectoriale. Ulterior, la etapa elaborării proiectului de buget aceste limite sînt repartizate pe autorități și transmise prin circulara bugetară. | La data publicării |
| **Articolul 49.** Limitele macrobugetare pe termen mediu  (1) Guvernul, în termenul prevăzut de calendarul bugetar, prezintă Parlamentului spre aprobare proiectul legii privind limitele macrobugetare pe termen mediu, exprimate în valoare nominală şi ca pondere în produsul intern brut. Limitele macrobugetare pe termen mediu se stabilesc pentru:  a) veniturile totale ale bugetului public naţional;  b) cheltuielile totale ale bugetului public naţional;  c) cheltuielile de personal ale bugetului public naţional;  d) soldul bugetului public naţional.  (2) După aprobare de către Parlament, limitele specificate la alin.(1) lit.b)–d) nu pot fi depăşite:  a) pentru anul bugetar viitor – cele exprimate în valoare nominală şi ca pondere în produsul intern brut;  b) pentru următorii doi ani bugetari – cele exprimate ca pondere în produsul intern brut.  (3) În cazul în care politica bugetar-fiscală cuprinsă în cadrul bugetar pe termen mediu implică modificarea şi/sau completarea legislaţiei, Guvernul prezintă Parlamentului proiectul de lege pentru modificarea şi/sau completarea unor acte legislative.  (4) Proiectul legii privind limitele macrobugetare pe termen mediu şi, după caz, proiectul legii privind modificarea şi/sau completarea unor acte legislative se examinează şi se adoptă de Parlament în termenul prevăzut de calendarul bugetar. | 11. Articolul 49 se abrogă. | A se vedea argumentarea prezentată la modificarile propuse la art.47. | La data publicării |
| **Articolul 51.** Propunerile/proiectele de buget  (1) Autorităţile publice centrale elaborează şi prezintă Ministerului Finanţelor, în termenul stabilit de acesta, propuneri pentru elaborarea proiectului bugetului de stat.  (2) Autorităţile publice centrale în domeniul protecţiei sociale şi în domeniul ocrotirii sănătăţii elaborează, corespunzător, proiectele bugetului asigurărilor sociale de stat şi fondurilor asigurării obligatorii de asistenţă medicală şi le prezintă pentru avizare Ministerului Finanţelor, în termenul stabilit de acesta.  (3) Autorităţile executive locale de toate nivelurile întocmesc proiectele bugetelor locale corespunzătoare, iar autorităţile executive locale de nivelul al doilea întocmesc sinteza consolidată a proiectelor bugetelor locale, pe care o prezintă pentru consultare Ministerului Finanţelor, în termenul stabilit de acesta.  (4) Propunerile/proiectele de buget cuprind indicatorii realizaţi în ultimii doi ani bugetari, rezultatele estimate pentru anul bugetar curent, propunerile de buget pentru anul bugetar viitor şi estimările pentru doi ani ulteriori.  (5) Propunerile/proiectele de buget se elaborează şi se prezintă în conformitate cu metodologia de planificare a bugetului, avînd la bază:  a) cadrul macroeconomic, politica bugetar-fiscală, politicile sectoriale, precum şi limitele de cheltuieli/transferuri interbugetare, cuprinse în cadrul bugetar pe termen mediu;  b) performanţa realizată/asumată în cadrul programelor autorităţilor publice pe domeniile de competenţă;  c) particularităţile specifice cuprinse în circulara privind elaborarea bugetelor anuale.  (6) Procedura de elaborare a proiectelor bugetelor locale se reglementează prin [Legea privind finanţele publice locale](lex:LPLP20031016397). | 12. Articolul 51 se completează cu alineatul (21) cu următorul cuprins:  „(21) Bugetul autorității bugetare independente se aprobă în condițiile legii care reglementează activitatea acesteia.” | Modificarea are drept scop stabilirea regulilor unice în domeniul aprobării bugetelor autorităților independente finanțate de la bugetul de stat, precum și implementarea recomandărilor Curții de Conturi, adoptate prin Hotărîrea Parlamentului nr.234/2017. | La data publicării |
| **Articolul 53.** Legile bugetare anuale  (1) Ministerul Finanţelor, autorităţile publice centrale în domeniul protecţiei sociale şi în domeniul ocrotirii sănătăţii elaborează, corespunzător, proiectele legii anuale a bugetului de stat, a bugetului asigurărilor sociale de stat şi a fondurilor asigurării obligatorii de asistenţă medicală şi le prezintă Guvernului spre examinare în termenul prevăzut de calendarul bugetar. | 13. Articolul 53 se completează cu alineatul (11) cu următorul cuprins:  „(11) Bugetul de stat include bugetele autorităților bugetare independente adoptate de către Parlament.” | Modificarea are drept scop aducerea în concordanță cu propunerea la art.51. | La data publicării |
| **Articolul 55**. Deciziile bugetare anuale  (5) În termen de 30 de zile de la data publicării legii bugetului de stat pe anul respectiv, autorităţile administraţiei publice locale de toate nivelurile aduc bugetele aprobate corespunzătoare în concordanţă cu prevederile legii menţionate. | 14. Articolul 55 alineatul (5), după cuvîntul „respectiv,” se completează cu cuvintele „sau a legii privind modificarea acesteia,”, iar după cuvîntul „aprobate” se completează cu cuvintele „ ,după caz, modificate,”; | Modificarea are drept scop obligarea autorităților publice locale de a aduce în concordanță bugetele UAT nu numai cu prevederile legii adoptate și publicate a bugetului de stat, dar și cu modificările legii bugetului de stat pe parcursul anului, care afectează relațiile interbugetare. | La data publicării |
| **Articolul 57**. Bugetul provizoriu  (1) Dacă legea/decizia bugetară anuală nu este adoptată cu cel puţin trei zile înainte de expirarea anului bugetar, administratorul de buget emite dispoziţia privind aplicarea bugetului provizoriu.  (2) Bugetul provizoriu se formează şi se execută în corespundere cu prevederile legii/deciziei bugetare din anul precedent, luînd în considerare modificările operate pe parcursul anului şi ţinînd cont de următoarele particularităţi: | 15. Articolul 57: |  |  |
|  | alineatul (2) se completează cu litera c) cu următorul cuprins:  „c) volumul transferurilor urmează a fi aprobate la nivelul celor prevăzute în bugetul de stat; | Modificarea are drept scop excluderea pe viitor a situațiilor cînd bugetul provizoriu beneficiar de transferuri de la bugetul de stat are stabilite altele volume decît se alocă de la bugetul de stat. | La data publicării |
| **Articolul 61.** Modificarea legii/deciziei bugetare anuale  (1) Dacă pe parcursul anului se atestă tendinţe de înrăutăţire a soldului bugetului şi/sau apare necesitatea revizuirii cheltuielilor bugetare, administratorul de buget lansează procedura de modificare a bugetului corespunzător.  (2) Autorităţile/instituţiile bugetare pot înainta propuneri de modificare a bugetelor în modul şi în termenul stabilit de administratorii bugetelor de la care acestea se finanţează.  (3) Procedurile de elaborare, prezentare şi adoptare a legilor/deciziilor privind modificarea bugetelor sînt similare celor pentru legile/deciziile bugetare anuale.  (4) Orice propunere de modificare a legilor/deciziilor bugetare anuale trebuie să fie însoţită de o notă informativă, care va cuprinde concluziile privind executarea bugetului respectiv în perioada precedentă şi estimările privind executarea scontată a bugetului pînă la finele anului bugetar în curs, precum şi impactul financiar al modificărilor pentru următorii trei ani. |  |  |  |
| (5) În cadrul unui an bugetar pot fi efectuate, de regulă, cel mult două modificări ale bugetelor componente ale bugetului public naţional, care se adoptă nu mai degrabă de 1 iulie şi nu mai tîrziu de 15 noiembrie, cu excepţia cazurilor prevăzute la art.69 alin.(4). | 16. La articolul 61, alineatul (5) după cuvîntul „adoptă” se completează cu textul „ , ca regulă,”. | Redacție îmbunătățită pentru asigurarea flexibilității executivului în vederea modificării legii/deciziei bugetare în cazul adoptării modificărilor la legile conexe. | La data publicării |
| **Articolul 62.**Contul unic trezorerial  (2) Administratorii de bugete pot angaja/acorda, în bază contractuală, împrumuturi cu scadenţă în acelaşi an bugetar de la bugetele componente ale bugetului public naţional, gestionate prin contul unic trezorerial, destinate acoperirii decalajelor temporare de casă. | 17. Articolul 62:  la alineatul (2), după cuvintele „de la” se introduce cuvîntul ”/la”; | Modificarea are caracter redacțional. | La data publicării |
| (4) Soldul mijloacelor băneşti temporar libere în conturile bugetelor componente ale bugetului public naţional, gestionate prin contul unic trezorerial, poate fi plasat sub formă de depozite la Banca Naţională a Moldovei şi în valori mobiliare de stat. | la alineatul (4), cuvintele „în conturile bugetelor componente ale bugetului public naţional,” se exclud; | Modificarea se propune, reișind din faptul că prin intermediul Contului Unic Trezorerial al Ministerului Finanțelor (CUT) sunt gestionate și mijloacele instituțiilor publice la autogestiune, unele întreprinderi de stat, societăți pe acțiuni și alte entități nebugetare, care nu sunt parte componentă al bugetului public național.  Spre exemplu, în prezent, Fondul Special de Manuale, este o unitate cu autonomie financiară nonprofit, care funcţionează în condiţii de autogestiune, se deservește prin intermediul CUT și plasează depozite la termen la Banca Națională a Moldovei. | La data publicării |
| (7) Ministerul Finanţelor, Casa Naţională de Asigurări Sociale şi Compania Naţională de Asigurări în Medicină pot angaja bănci comerciale, care activează pe teritoriul Republicii Moldova, pentru efectuarea unor operaţiuni ce ţin de executarea de casă a bugetelor. | la alineatul (7), cuvintele „bănci comerciale” se substituie cu cuvintele „prestatori de servicii de plată”. | Modificarea are drept scop aducerea în concordanță cu prevederile Legii nr.114/2012 cu privire la serviciile de plată și monedă electronică (art.5), prin care noțiunea de „prestatori de servicii de plată” acoperă un spectru mai larg de prestatori (bănci comerciale, ÎS Poșta Moldovei, etc).  Actualmente, pentru încasări la buget de la persoane fizice și perceptori fiscali, Ministerul Finanțelor are încheiate contracte nu numai cu băncile comerciale, dar și cu Î.S.„ Poșta Moldovei”.  De asemenea, pentru distribuirea plăților sociale, Casa Națională de Asigurări Sociale și Ministerul Finanțelor au încheiate contracte cu Î.S. „Poșta Moldovei”. | La data publicării |
| **Articolul 66.** Gestionarea angajamentelor  (2) Asumarea angajamentelor de către autorităţile/instituţiile bugetare se permite doar în scopurile şi în limitele alocaţiilor bugetare. | 18. La articolul 66, alineatul (2) în final se completează cu textul “ , luînd în considerare datoriile înregistrate la finele anului precedent.” | Modificarea are drept scop contracararea fenomenului de acumulare a datoriilor de către autoritățile/instituțiile bugetare, precum și responsabilizarea conducătorului autorităţilor/instituţiilor bugetare în efectuarea eficientă și eficace a cheltuielilor întru neadmiterea de arierate în procesul de executare a bugetului. De asemenea, astfel se va asigura îmbunătățirea indicatorului evaluat în cadrul Memorandumului încheiat cu Fondul Monetar Internațional. | La data publicării |
| **Articolul 67.** Plăţile bugetare  (1) În procesul executării bugetelor, autorităţile/instituţiile bugetare efectuează plăţi în limitele alocaţiilor bugetare aprobate şi în conformitate cu prognozele de lichidităţi ale bugetelor.  (2) Finanţarea cheltuielilor se efectuează pe măsura încasării mijloacelor băneşti la conturile bugetului, cu respectarea următoarelor priorităţi:  a) onorarea angajamentelor de deservire a datoriei de stat/datoriei unităţilor administrativ-teritoriale;  b) cheltuielile de personal, de achitare a burselor, a pensiilor, a indemnizaţiilor, a compensaţiilor, a alocaţiilor şi a ajutoarelor sociale;  b1) cheltuielile pentru asigurarea obligatorie de asistenţă medicală a categoriilor de persoane pentru care, conform legislaţiei, Guvernul are calitatea de asigurat;  c) cheltuielile pentru resursele termoenergetice;  d) cheltuielile din fondurile de urgenţă.  (3) La efectuarea altor cheltuieli decît cele stipulate la alin.(2), priorităţile de cheltuieli se stabilesc de către conducătorul autorităţii/instituţiei bugetare.  (4) Plăţile legate de serviciul datoriei, inclusiv pentru obligaţiunile provenite din acordarea garanţiilor, se efectuează în termenele şi în condiţiile angajamentelor asumate, indiferent de suma aprobată în buget pentru acest scop.  (5) Toate plăţile executate pînă la data încheierii anului bugetar, indiferent de perioada pentru care acestea se efectuează, se înregistrează şi se reflectă în evidenţa contabilă ca plăţi ale anului bugetar curent.  (6) Datoriile autorităţilor/instituţiilor bugetare din anii precedenţi se achită de către acestea din contul şi în limita bugetelor autorităţilor/instituţiilor respective aprobate pe anul bugetar curent. | 19. Articolul 67 se completează cu alineatul (11) cu următorul cuprins:  “(11) Autoritățile/instituțiile bugetare vor putea efectua plăți curente, doar după stingerea datoriilor cu termen de achitare expirat.” | Modificarea are drept scop contracararea fenomenului de acumulare a datoriilor de către autoritățile/instituțiile bugetare, precum și responsabilizarea conducătorului autorităţilor/instituţiilor bugetare în efectuarea eficientă și eficace a cheltuielilor întru neadmiterea de arierate în procesul de executare a bugetului. De asemenea, astfel se va asigura îmbunătățirea indicatorului respectiv, evaluat în cadrul Memorandumului încheiat cu Fondul Monetar Internațional. | La data publicării |
| **Articolul 68.** Plăţile în baza documentelor executorii  (41) Ordinul incaso, emis de executorul judecătoresc, se execută în decurs de 10 zile din momentul recepţionării. | 20. Articolul 68 alineatul (41), după cuvîntul „zile” se completează cu cuvîntul „lucrătoare”. | Modificarea are drept scop acoperirea situațiilor cînd pe parcursul anului sunt sărbători pe lîngă zilele de odihnă. În astfel de cazuri nu se reușește coordonarea tuturor măsurilor cuprinse în procesul de executare a documentelor executorii. | La data publicării |
| **Articolul 70.** Încheierea anului bugetar  (1) În ultima zi lucrătoare a anului bugetar nu se efectuează operaţiuni de încasări şi plăţi bugetare, ci doar operaţiuni interne şi de încheiere a anului bugetar. | 21. Articolul 70:  la alineatul (1), cuvîntul „bugetare” se exclude; | Modificarea respectivă se propune, ținând cont că, pe lângă autoritățile/instituțiile bugetare care își gestionează mijloacele prin intermediul Contului Unic Trezorerial se deservesc și autorităţi/instituţii publice la autogestiune, unele întreprinderi de stat, societăți pe acțiuni și alte entități nebugetare. | La data publicării |
| (3) În cazul instituţiilor bugetare amplasate peste hotarele ţării, suma finanţării din veniturile generale pentru anul bugetar următor se reduce cu soldurile mijloacelor băneşti înregistrate la data încheierii anului bugetar în conturile acestor instituţii. | alineatul (3) va avea următorul cuprins:  „(3) În cazul instituțiilor bugetare amplasate peste hotarele țării, soldurile mijloacelor bănești înregistrate în conturile acestora la data încheierii anului bugetar, se utilizează în anul bugetar următor în contul finanțării de la buget a alocațiilor aprobate.” | Modificarea are caracter redacțional. | La data publicării |
| **Articolul 73.** Rapoartele anuale privind executarea bugetelor  (4) Rapoartele anuale privind executarea bugetelor se prezintă în format comparabil cu formatul bugetelor aprobate şi cuprind:  a) caracteristicile cadrului macroeconomic în anul respectiv, dinamica şi tendinţele indicatorilor în comparaţie cu anii precedenţi;  b) evaluarea implementării măsurilor de politici bugetar-fiscale în raport cu asumările prevăzute în buget, precum şi explicaţii privind eventuale abateri de la limitele macrobugetare pe termen mediu; | 22. La articolul 73 alineatul (4) litera b), cuvintele „ , precum şi explicaţii privind eventuale abateri de la limitele macrobugetare pe termen mediu” se exclude. | Modificarea are drept scop aducerea în concordanță cu propunerea la art.49. | La data publicării |
| **Articolul 80.** Restricții și penalități  1) Se interzice dezafectarea incontestabilă a mijloacelor băneşti din conturile bancare ale Trezoreriei de Stat şi ale trezoreriilor teritoriale ale Ministerului Finanţelor, cu excepţia executării ordinelor incaso ale organelor abilitate cu dreptul de executare silită, de suspendare a operaţiunilor în conturile bancare ale contribuabilului şi de sechestrare sau de percepere, în mod incontestabil, a mijloacelor băneşti din conturile bancare şi/sau trezoreriale. | 23. Articolul 80:  la alineatul (1), cuvintele „trezoreriilor teritoriale” se substituie cu cuvintele „ trezoreriilor regionale”; | Modificarea are drept scop aducerea în concordanță cu Hotărîrea Guvernului nr.696 din 30.08.2017 cu privire la organizarea şi funcţionarea Ministerului Finanţelor. | La data publicării |
| (5) Stingerea datoriilor expirate aferente împrumuturilor acordate şi/sau recreditate de Ministerul Finanţelor, precum şi a împrumuturilor achitate din contul bugetului de stat conform garanţiei de stat, se va efectua în următoarea succesiune: suma principală a împrumutului, dobînda şi alte plăţi, penalitatea. | la alineatul (5), textul „suma principală a împrumutului, dobînda şi alte plăţi, penalitatea” se substituie cu textul „penalitatea, dobînda şi alte plăţi, suma principală a împrumutului”; | Modificarea are drept scop îmbunătățirea disciplinei și a managementului riscurilor bugetar-fiscale, responsabilizarea beneficiarilor de împrumuturi recreditate, precum și alinierea la practica bancară internațională și națională de achitare a plăților aferente datoriei.  În cazul recreditării împrumuturilor, precum și emiterii garanțiilor de stat, bugetul de stat este expus unor riscuri de credit semnificative. La situația din 31.12.2017, datoria cu termen de achitare expirat la împrumuturile recreditate prin intermediul Ministerului Finanțelor a constituit suma de cca 306,9 mil. lei, dintre care partea majoră (56,0%) constituie penalitatea, dobînda și alte plăți de deservire. Astfel, există riscul iminent de neîncasare a acestor mijloace financiare, precum și ratarea veniturilor viitoare dat fiind faptul, că în cazul achitării prioritare a sumei de bază, aceasta nu va putea genera dobînzi în viitor, menținînd totodată arierate la plăți de deservire a împrumutului. | La data publicării |
|  | articolul se completează cu alineatul (9) cu următorul cuprins:  „(9) Pentru autoritățile/instituțiile bugetare și alți beneficiari de mijloace bugetare, care nu au prezentat la timp rapoartele privind utilizarea mijloacelor alocate, nu au înlăturat în termenele stabilite încălcările şi neajunsurile depistate, precum şi nu au prezentat alte rapoarte/documente/informaţii solicitate, Ministerul Finanțelor suspendă temporar finanțarea de la bugetul de stat a autorităților/instituțiilor respective.”. | Modificarea are drept scop excluderea riscului de neprezentare de către Ministerul Finanțelor, în termenii stabiliți de legislație, a rapoartelor, altor informații la Guvern, Fondul Monetar Internațional, Curtea de Conturi, etc. și fortificarea disciplinei și responsabilității bugetar-fiscale a factorilor de decizie în procesul de executare și raportare a bugetelor componente ale bugetului public național, precum și întru îmbunătățirea managementului finanțelor publice și asigurarea desfășurării procesului bugetar. | La data publicării |